આલિયા કહે છે કે હંમેશાં પોઝિટિવ વિચારવું જોઇએ અને ખુદ વિશે જાણવું જોઇએ કે આપણે કેવી વ્યક્તિ છીએ. બસ, એ જ વાતનું મહત્ત્વ હોય છે. છેલ્લે ‘ડિયર જિંદગી’ ફિલ્મમાં શાહરુખ ખાન સાથે કામ કરીને આલિયા ખૂબ જ ખુશ છે, જોકે આ ફિલ્મમાં તેની અને શાહરુખ વચ્ચે કોઇ રોમેન્ટિક સીન ન હતા તે વાતનો તેને અફસોસ પણ છે. તે કહે છે કે રોમાન્સના કિંગ ગણાતા શાહરુખ ખાન સાથે ફિલ્મ કરો અને તેમાં કોઇ પણ રોમેન્ટિક સીન ન હોય તો આ અન્યાય ગણી શકાય. મને શાહરુખ સાથે રોમાન્સ ન કરી શક્યાનો અફસોસ છે, પરંતુ આ ફિલ્મની સ્ટોરી એ પ્રકારની હતી કે તેમાં રોમેન્ટિક રિલેશનશિપનો કોઇ સ્કોપ ન હતો. •